KOMISSION ASETUS (EY) N:o 212/2008,

annettu 7 päivänä maaliskuuta 2008,

maatalouden taloustileistä yhteisössä annetun Euroopan parlamentin ja neuvoston asetuksen (EY) N:o 138/2004 liitteen I muuttamisesta

(ETA:n kannalta merkityksellinen teksti)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon maatalouden taloustileistä yhteisössä 5 päivänä joulukuuta 2003 annetun Euroopan parlamentin ja neuvoston asetuksen (EY) N:o 138/2004 (1) ja erityisesti sen 2 artiklan 2 kohdan,

sekä katsoo seuraavaa:

Tilastollisen toimialaluokituksen NACE Rev. 2 vahvistamisesta sekä neuvoston asetuksen (ETY) N:o 3037/90 ja tiettyjen eri tilastoaloja koskevien yhteisön asetusten muuttamisesta 20 päivänä joulukuuta 2006 annetussa Euroopan parlamentin ja neuvoston asetuksessa (EY) N:o 1893/2006 (2) vahvistettiin tarkistettu tilastollinen toimialaluokitus, NACE Revision 2, jäljempänä ’NACE Rev. 2’.

Asetuksen (EY) N:o 138/2004 liitteessä I vahvistetaan maatalouden taloustilejä yhteisössä koskevat menetelmät. Tilastollisen toimialaluokituksen tarkistamisen vuoksi maatalouden taloustilien menetelmät olisi saatettava ajan tasalle ja viittaukset NACE Rev. 1.1:een olisi korvattava.

Sen vuoksi asetusta (EY) N:o 138/2004 olisi muutettava.

ON ANTANUT TÄMÄN ASETUKSEN:

1 artikla

Muutetaan asetuksen (EY) N:o 138/2004 liite I tämän asetuksen liitteen mukaisesti.

2 artikla

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Sitä sovelletaan 1 päivästä huhtikuuta 2011.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

(1) EUVL L 33, 5.2.2004, s. 1. Asetus sellaisena kuin se on muutettuna komission asetuksella (EY) N:o 909/2006 (EUVL L 168, 21.6.2006, s. 14).

(2) EUVL L 393, 30.12.2006, s. 1.

(3) EYVL L 179, 7.8.1972, s. 1.

LIITE

Muutetaan asetuksen (EY) N:o 138/2004 liite I seuraavasti:

(1) Korvataan koko tekstissä ”NACE Rev. 1” ilmaisulla ”NACE Rev. 2”.

(2) Korvataan koko tekstissä ”ISIC Rev. 3” ilmaisulla ”ISIC Rev. 4”.

(3) Korvataan kohta 1.23 seuraavasti: ”1.23 Mikäli erikoistuneet yksiköt eivät kuitenkaan ole suorittaneet sopimustöitä kokonaisuudessaan (jos esimerkiksi maatilan haltija vuokraa koneet mutta käyttää omaa työvoimaansa), kyseinen toiminto on kirjattava NACE Rev. 2:n 2-numerotasolle 77 (vuokraus- ja leasingtoiminta). Tässä tapauksessa palkkiot, jotka maatilat maksavat sopimusosapuolena oleville yrityksille, on kirjattava välituotekäyttöön kohtaan ’muut tavarat ja palvelut’ (ks. kohta 2.108).”

(4) Korvataan kohta 1.55 seuraavasti: ”1.55 Maatalouden taloustilit ovat Euroopan kansantalouden tilinpitojärjestelmään kiinteästi kuuluva osa. Siksi niiden laadinnassa käytetään Euroopan yhteisöjen tilastotoimiston laatimaa tilastollista toimialaluokitusta, NACE Rev. 2:ta. NACE Rev. 2 on vuonna 2006 laadittu toimialojen 4-numerotason luokitus. Se on tarkistettu versio Euroopan yhteisöjen yleisestä toimialaluokituksesta, josta käytetään lyhennettä NACE ja jonka Euroopan yhteisöjen tilastotoimisto julkaisi ensimmäisen kerran vuonna 1970.”

(5) Korvataan kohta 1.57 seuraavasti: ”1.57 NACE Rev. 2 on toimialaluokitus, jota käytetään kansantalouden tilinpidossa toimialojen määrittelyssä. Se perustuu nelitasoiseen koodijärjestelmään: — ensimmäinen taso, johon kuuluvat kirjainkoodilla merkittävät nimikkeet (pääluokat), — toinen taso, johon kuuluvat kaksinumeroisella koodilla merkittävät nimikkeet (kaksinumerotasot), — kolmas taso, johon kuuluvat kolminumeroisella koodilla merkittävät nimikkeet (kolminumerotasot), ja — neljäs taso, johon kuuluvat nelinumeroisella koodilla merkittävät nimikkeet (nelinumerotasot).”

(6) Korvataan kohta 1.62 seuraavasti: ”1.62 Kansantalouden tilinpidossa maataloustoimiala määritellään kaikiksi yksiköiksi, jotka harjoittavat joko yksinomaan tai sivutoimintoihin yhdistettynä NACE Rev. 2:n 2-numerotasoon 01 ’Kasvinviljely ja kotieläintalous, riistatalous ja niihin liittyvät palvelut’ sisältyviä toimintoja. 2-numerotasoon 01 kuuluvat (1): — kolminumerotaso 01.1: yksivuotisten kasvien viljely, — kolminumerotaso 01.2: monivuotisten kasvien viljely, — kolminumerotaso 01.3: taimien kasvatus ja muu kasvien lisääminen, — kolminumerotaso 01.4: kotieläintalous, — kolminumerotaso 01.5: yhdistetty kasvinviljely ja kotieläintalous (sekatilat), — kolminumerotaso 01.6: maataloutta palveleva toiminta, — kolminumerotaso 01.7: Metsästys ja sitä palveleva toiminta.

(7) Korvataan kohta 1.63 seuraavasti: ”1.63 Maatalouden taloustilien luonteenomaisten maataloustoimintojen luettelo vastaa näitä seitsemää ryhmää (01.1–01.7) seuraavin poikkeuksin: — Siihen sisältyvät myös viinin ja oliiviöljyn valmistus (ainoastaan samalla maatilalla tuotetuista rypäleistä valmistettu viini ja oliiveista puristettu öljy) (2). — Siihen eivät sisälly siementen tuotannossa siementen lisäämistä edeltävät tai sitä seuraavat toiminnot eivätkä tietyt toiminnot, jotka NACE Rev. 2:ssa katsotaan maatalouspalveluiksi (kuten kastelujärjestelmien käyttö – ainoastaan palkkiota vastaan tehdyt maataloustyöt otetaan huomioon).

(8) Korvataan kohta 1.64 seuraavasti: ”1.64 Kaikki yksiköt, jotka harjoittavat maatalouden taloustilien mukaisen maataloustoimialan luonteenomaisia toimintoja, on otettava mukaan. Kyseessä olevat yksiköt harjoittavat seuraavia NACE Rev. 2:n kolminumerotasoihin kuuluvia toimintoja: — kolminumerotasot 01.1 ja 01.2: yksivuotisten ja monivuotisten kasvien viljely, — siementuotanto: ainoastaan yksiköt, jotka harjoittavat siementen lisäämistä, — kolminumerotaso 01.3: taimien kasvatus ja muu kasvien lisääminen, — kolminumerotaso 01.4: kotieläintalous, — kolminumerotaso 01.5: yhdistetty kasvinviljely ja kotieläintalous (sekatilat), — kolminumerotaso 01.6: maataloutta palveleva toiminta — tähän eivät kuulu yksiköt, jotka harjoittavat muita palvelutoimintoja kuin palkkiota vastaan tehtävää maataloustyötä (toisin sanoen yksiköt, jotka harjoittavat seuraavia toimintoja: kastelujärjestelmien käyttö tai siementen käsittely kasvinviljelyä varten), — kolminumerotaso 01.7: metsästys ja sitä palveleva toiminta.”

(9) Poistetaan kohta 1.65.

(10) Korvataan kohdan 1.67 edellä oleva a alakohdan otsikko seuraavasti: ”a) Kolminumerotasot 01.1–01.3: yksivuotisten ja monivuotisten kasvien viljely, taimien kasvatus ja muu kasvien lisääminen”

(11) Korvataan kohta 1.67 seuraavasti: ”1.67 Kolminumerotasot 01.1–01.3 ovat järjestelmällinen erittely viljelykasvituotannon kaikista toiminnoista Euroopan unionin jäsenvaltioissa.”

(12) Poistetaan kohta 1.69.

(13) Korvataan kohta 1.71 seuraavasti: ”1.71 NACE Rev. 2:n mukaisen sovitun käytännön (3) mukaan silloin, kun maataloustuotteet jalostaa sama tuotantoyksikkö, joka on ne itse tuottanut, myös jalostetut tuotteet luokitellaan maatalouteen kuuluvaksi. Esimerkiksi rypälemehua, viiniä ja oliiviöljyä käsitellään elintarvikkeina toimialoittaisessa tuoteluokituksessa (CPA). NACE Rev. 2 luokittelee viinin ja oliiviöljyn tuotannon pääluokkaan C ”Teollisuus” (nelinumerotasot 11.02 ”Viinin valmistus rypäleistä” ja 10.41 ”Kasvi- ja eläinperäisten öljyjen ja rasvojen valmistus”). Ainoastaan viinirypäleiden ja oliivien tuotantotoiminnot kuuluvat maatalouteen (nelinumerotasot 01.21 ”Rypäleiden viljely” ja 01.26 ”Öljyä sisältävien hedelmien viljely”). Edellä mainitun käytännön mukaan viini ja oliiviöljy, jonka valmistaa sama tuotantoyksikkö, joka on tuottanut rypäleet ja oliivit, luokitellaan maatalouteen kuuluvaksi.

(14) Korvataan kohdan 1.76 edellä oleva b alakohdan otsikko seuraavasti: ”b) Kolminumerotaso 01.4 ”Kotieläintalous” ”

(15) Poistetaan kohta 1.77.

(16) Korvataan kohdan 1.78 toinen virke seuraavasti: ”On kuitenkin syytä huomata, että ravihevostallien ja ratsastuskoulujen pito ei ole maataloudelle ominaista toimintaa (kyseessä on ”Urheilutoiminta sekä huvi- ja virkistyspalvelut”, 2-numerotaso 93) (ks. kohta 2.210).”

(17) Korvataan kohdan 1.80 edellä oleva c alakohdan otsikko seuraavasti: ”c) Kolminumerotaso 01.6 ”Maataloutta palveleva toiminta” ”

(18) Korvataan kohta 1.80 seuraavasti: ”1.80 Kolminumerotason 01.6 toiminnot voidaan jakaa kahteen luokkaan: — maatalouspalvelut tuotantovaiheessa palkkiota vastaan tehtynä työnä (toisin sanoen palkkiota vastaan tehdyt maataloustyöt), — ”muut” maatalouspalvelut (kastelujärjestelmien käyttö, siementen käsittely kasvinviljelyä varten jne.).”

(19) Korvataan kohta 1.81 seuraavasti: ”1.81 Jälkimmäiseen luokkaan kuuluvia maatalouden palvelutoimintoja ei käsitellä maatalouden taloustilien luonteenomaisina toimintoina (vaikka ne kansantalouden tilinpidossa kirjataan maatalouteen), sillä ne eivät ole perinteisiä eivätkä luonteenomaisia maataloustoimintoja.”

(20) Korvataan kohdan 1.86 toinen virke seuraavasti: ”Jos viljelijä esimerkiksi vuokraa ainoastaan koneet (ilman koneenkäyttäjiä) tai koneet ja vain osan tarvittavasta työvoimasta, niin siitä huolimatta, että hän itse varsinaisesti hoitaa tehtävän vuokraamillaan koneilla, toiminta kuuluu NACE Rev. 2:n 2-numerotasolle 77.”

(21) Korvataan kohta 1.89 seuraavasti: ”1.89 Eläinten hoito maatilalla palkkiotyönä (maan tarjoaminen eläinten käyttöön) on palkkiota vastaan tehtyä maataloustyötä, koska se on osa maatalouden tuotantoprosessia. Tähän luokkaan ei kuitenkaan kuulu yksityinen ratsastushevosten kasvatus ja hoito, koska nämä toiminnot eivät ole tavaroiden tuotantoa vaan EKT 1995:n tarkoittamaa varsinaista palvelutoimintaa (NACE Rev. 2:n pääluokka R).”

(22) Korvataan kohdan 1.92 edellä oleva d alakohdan otsikko seuraavasti: ”(d) Kolminumerotaso 01.7 ’Metsästys ja sitä palveleva toiminta’ ”

(23) Korvataan kohta 1.92 seuraavasti: ”1.92 Tähän kolminumerotasoon kuuluvat seuraavat toiminnot: i) ammattimainen metsästys ja ansapyynti; ii) eläinten metsästys ja pyynti ravinnon, turkisten tai nahan vuoksi tai tutkimuskäyttöön, eläintarhoihin tai lemmikkieläimiksi; iii) metsästyksellä tai ansapyynnillä saatujen turkisnahkojen tai matelijoiden tai lintujen nahkojen tuotanto. On syytä huomata, että teurastamoista peräisin olevien nahkojen ja vuotien tuotanto sekä urheilu- ja virkistystarkoituksessa harjoitettu metsästys eivät kuulu maataloustoimialan luonteenomaisiin toimintoihin. Myöskään maatiloilla harjoitettava riistankasvatus ei sisälly ”metsästykseen” vaan nelinumerotasoon 01.49 ”Muiden eläinten kasvatus”.”

(24) Korvataan kohdassa 1.93 oleva ”Maatalouden taloustilien mukaisen maataloustoimialan” yhtälö seuraavasti: ”Maatalouden taloustilien mukainen maataloustoimiala = Kansantalouden tilinpidon mukainen maataloustoimiala – Siementen tuotantoyksiköt (tutkimus- tai sertifiointitoiminnot) – Sellaisten yksiköiden tuotanto, jotka suorittavat muita maatalouteen liittyviä palveluja kuin palkkiota vastaan tehtävää maataloustyötä (kuten kastelujärjestelmien käyttö) – Yksiköt, joille maataloustoiminta on ainoastaan vapaa-ajan toimintaa + Sellaisten yksiköiden maataloustoiminnot, joiden pääasiallinen toiminto on muu kuin maatalouden harjoittaminen (ks. 1.18)”

(25) Korvataan kohdan 2.055 1 alakohta seuraavasti: ”1) Kahden harjoitettavan toiminnon on kuuluttava NACE Rev. 2:n kahteen eri nelinumerotasoon (2-numerotaso 01: Kasvinviljely ja kotieläintalous, riistatalous ja niihin liittyvät palvelut). Tätä kriteeriä soveltamalla rajataan pois esimerkiksi kasvinviljelyyn samalla maatilalla (saman tilinpitojakson aikana) tuotettujen ja käytettyjen siementen tuotoksen arvo.”

(26) Korvataan kohdan 2.062 ensimmäinen virke seuraavasti: ”Maataloustuotteet, jotka maatalousyksikkö on jalostanut maataloustoiminnasta eroteltavissa olevalla tavalla (eli tavalla, joka johtaa muun kuin maatalouden paikallisen TAY:n muodostamiseen) ja jotka viljelijäkotitaloudet kuluttavat, kirjataan ”Teollisuus”-toimialan tuotokseen omana loppukulutuksena (NACE Rev. 2:n pääluokka C).”

(27) Korvataan kohta 2.063 seuraavasti: ”2.063 Omistajan asunnon laskennallista vuokra-arvoa ei kirjata tässä, vaan se kirjataan toimialalle ”Omien tai leasing-kiinteistöjen vuokraus ja hallinta” (NACE Rev. 2:n nelinumerotaso 68.20). Asuntojen vuokraus on muuta kuin maataloutta oleva toiminto, jota pidetään aina maataloustoiminnasta erotettavissa olevana toimintona.”

(1) Katso myös osa ”Explanatory notes” Eurostatin julkaisussa NACE Rev. 2, Statistical classification of economic activities in the European Community, Theme 2, Series E, Luxemburg 2007.”

(2) Näiden toimintojen sisällyttäminen ei itse asiassa muodosta poikkeusta NACE Rev. 2:sta: katso NACE Rev. 2:n ”Introductory guidelines”.”

(3) Katso osa ”Introductory guidelines” Eurostatin julkaisussa NACE Rev. 2, Statistical classification of economic activities in the European Community, Theme 2, Series E, Luxemburg 2007.”